Document ID: 32005D0198

ROZHODNUTIE KOMISIE
z 8. marca 2005,
ktorým sa zrušuje rozhodnutie 2004/440/ES, ktorým sa prijíma prechodné opatrenie v prospech určitých prevádzkarní v odvetví mlieka na Slovensku
(oznámené pod číslom dokumentu K(2005) 519)
(Text s významom pre EHP)
(2005/198/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jeho článok 42,
keďže:
(1)
Rozhodnutím Komisie 2004/440/ES z 29. apríla 2004, ktorým sa prijíma prechodné opatrenie v prospech určitých prevádzkarní v odvetví mlieka na Slovensku (1), sa do 30. októbra 2004 udelilo prechodné obdobie jednej prevádzkarni v odvetví mlieka na Slovensku, aby splnila štrukturálne požiadavky stanovené právnymi predpismi Spoločenstva.
(2)
Na základe úradného vyhlásenia príslušného slovenského úradu uvedená prevádzkareň dokončila proces modernizácie a v súčasnosti je v úplnom súlade s právnymi predpismi Spoločenstva.
(3)
Rozhodnutie 2004/440/ES by sa preto malo zrušiť.
(4)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Rozhodnutie 2004/440/ES sa ruší.
Článok 2
Toto rozhodnutie je určené členským štátom.
V Bruseli 8. marca 2005

Labels: 11
17
0
18
15